ddrg/super_eurlex huggingface dataset:
(2)

Kristalno steklo se vedno pogosteje uporablja v dekorativne namene pri električni in elektronski opremi. Ker Direktiva Sveta 69/493/EGS z dne 15. decembra 1969 o približevanju zakonodaje držav članic o kristalnem steklu (2) določa količino svinca, ki mora biti prisotna v kristalnem steklu in je zato nadomestitev svinca v kristalnem steklu tehnično neizvedljiva, je uporaba nevarnih snovi v posebnih materialih in komponentah iz navedene direktive neizogibna. Zato je treba te materiale in komponente izvzeti iz prepovedi.
(11)

Ker je vedenje o obstoju in razporeditvi naravnih habitatnih tipov iz Priloge I in vrst iz Priloge II k Direktivi 92/43/EGS v morskih teritorialnih vodah in morskih vodah, ki niso teritorialne vode, vendar so v državni pristojnosti, nepopolno, ni mogoče sklepati, da je omrežje zanje popolno ali nepopolno. Ustrezne vrste in habitatni tipi so navedeni v Prilogi 3 k tej odločbi. Prvotni seznam je treba glede različnih habitatnih tipov in vrst iz Priloge 3 k tej odločbi v skladu z določbami člena 4 Direktive 92/43/EGS po potrebi ponovno pregledati.
(6)

Ti skupni minimalni standardi se uporabljajo brez poseganja v druge ustrezne akte, predvsem v Direktivo 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev (2), Uredbo Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3) in Uredbo Komisije (ES, Euratom) št. 2342/2002 (4) o določitvi podrobnih pravil za izvajanje prej navedene uredbe ter še zlasti v dvostranske in večstranske sporazume iz členov 106 in 107 Uredbe (ES, Euratom) št. 1605/2002 –
SL Uradni list Evropske unije L 224/14

SKLEP SVETA IN KOMISIJE

z dne 21. februarja 2005

o sklenitvi Protokola k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Republiko Moldavijo na drugi strani, zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji

(2006/536/ES, Euratom)

SVET EVROPSKE UNIJE IN KOMISIJA EVROPSKIH SKUPNOSTI STA –

ob upoštevanju Pogodbe o ustanovitvi Evropske skupnosti in zlasti člena 44(2), zadnjega stavka člena 47(2) in členov 55, 57(2), 71, 80(2), 93, 94, 133 in 181a v povezavi z drugim stavkom člena 300(2) in prvim pododstavkom člena 300(3) Pogodbe,

ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,

ob upoštevanju Pogodbe o pristopu iz leta 2003 in zlasti člena 2(3) Pogodbe,

ob upoštevanju Akta o pristopu iz leta 2003 in zlasti člena 6(2) Akta,

ob upoštevanju predloga Komisije,

ob upoštevanju mnenja Evropskega parlamenta (1),

ob upoštevanju odobritve Sveta v skladu s členom 101 Pogodbe o ustanovitvi Evropske skupnosti za atomsko energijo,

ob upoštevanju naslednjega:

(1) Protokol k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Republiko Moldavijo na drugi strani, zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji je bil v imenu Evropskih skupnosti in njunih držav članic podpisan 30. aprila 2004.

(2) Od 1. maja 2004 do začetka veljavnosti se je Protokol začasno uporabljal.

(3) Protokol je treba odobriti –

SKLENILA:

Člen 1

Protokol k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Republiko Moldavijo na drugi strani, zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji se odobri v imenu Evropske skupnosti, Evropske skupnosti za atomsko energijo in držav članic.

Besedilo Protokola je priloženo k temu sklepu (2).

Člen 2

Predsednik Sveta v imenu Skupnosti pošlje uradno obvestilo iz člena 4 Protokola. Predsednik Komisije istočasno pošlje to uradno obvestilo v imenu Evropske skupnosti za atomsko energijo.

V Bruslju, 21. februarja 2005 Za Svet Predsednik J. ASSELBORN Za Komisijo Predsednik J. M. BARROSO

(1) UL C 174 E, 14.7.2005, str. 43.

(2) Glej stran 10 tega Uradnega lista.
(8)

Odločba Komisije 2005/432/ES z dne 3. junija 2005 o pogojih v zvezi z zdravstvenim varstvom živali in javnozdravstvenim varstvom ter vzorcih spričeval za uvoz mesnih izdelkov za prehrano ljudi iz tretjih držav in o razveljavitvi odločb 97/41/ES, 97/221/ES in 97/222/ES (3) določa seznam tretjih držav, iz katerih lahko države članice odobrijo uvoz nekaterih mesnih proizvodov, in predpisuje režime obdelave, ki veljajo za učinkovite pri inaktivaciji patogenov nekaterih bolezni živali. Da se prepreči tveganje za prenos bolezni s temi proizvodi, je treba uporabiti primerno obdelavo, ki je odvisna od zdravstvenega stanja v državi porekla in vrst, iz katerih je proizvod pridobljen. Zato je primerno, da je treba še naprej dovoliti uvoz proizvodov iz mesa in mesnih pripravkov, ki so sestavljeni iz ali vsebujejo meso ratitov s poreklom iz Južne Afrike in so bili ustrezno obdelani v skladu z določbami iz navedene odločbe.
(14)

Zahteva o varnosti otrok v tej odločbi mora zajemati vžigalnike za enkratno uporabo, saj ti predstavljajo posebej veliko nevarnost, da jih otrok napačno uporabi. Raziskava „Harwood’s study“, ki je bila leta 1987 izvedena v ZDA, je pokazala, da je v povprečju 96 % nesreč, ki jih povzročijo otroci pri igri z vžigalniki, povzročenih z vžigalniki za enkratno uporabo. V zelo malo nesreč so vključeni vžigalniki, ki niso za enkratno uporabo, predvsem tako imenovani luksuzni in pol-luksuzni vžigalniki, ki so zasnovani, izdelani in dani na trg tako, da zagotavljajo stalno pričakovano varno uporabo v daljšem obdobju, ki imajo pisno garancijo in so podprti s po-prodajnimi storitvami za zamenjavo ali popravila delov za celotno življenjsko dobo, zanje pa so značilni prefinjeno oblikovanje z uporabo dragih materialov, luksuzen izgled in nizka stopnja nadomestljivosti z drugimi vžigalniki ter prodaja v skladu z prestižom in luksuzno podobo znamke. Ti rezultati podpirajo dejstvo, da ljudje bolj pazijo na vžigalnike večje vrednosti, ki so namenjeni za daljšo uporabo.
(2)

Svet je 27. februarja 2006 sprejel Sklep 2006/172/SZVP, ki vsebuje seznam oseb, za katere veljajo ukrepi, ki jih uvajata odstavka 9 in 11 Resolucije VS ZN 1572 (2004) in katerih veljavnost je bila podaljšana z odstavkom 1 Resolucije VS ZN 1643 (2005).
(7)

Na Nizozemskem so nadomestila za koncesionarje vključevala fiksni del (marža na računu (3)) in del, povezan z doseženimi rezultati koncesionarja (ali premija (4)), ki ga je koncesionar potreboval za pridobivanje dobička iz svoje dejavnosti. Toda to premijo je nizozemski koncesionar lahko dobil le pod pogojem, da so bila vozila, ki jih prodal, registrirana na ozemlju njegove države članice. Sistem, ki ga je vzpostavil Peugeot, je razločeval dve fazi, ki sta urejali mehanizem dodeljevanja premije: pridobitev pravice do premije je bila vzpostavljena na podlagi progresivne lestvice doseganja dogovorjenega cilja na začetku proračunskega leta, pri čemer je bilo treba cilj prodaje doseči na koncesionarjevem ozemlju. V drugi fazi, ko je bil cilj prodaje dosežen, se je izplačilo tako pridobljene pravice izvedlo tudi na podlagi vozil, prodanih na ozemlju. Podjetje Automobiles Peugeot SA je zahtevalo tako registracijo na ozemlju države članice, (1) da bi se zadostilo kakršnemu koli cilju prodaje, ki dopušča pridobitev pravice do premije, in določilo raven rabata na vozilo, a hkrati tudi (2) identificiralo vsako vozilo, ki ga je prodalo podjetje Automobiles Peugeot SA, upravičeno do tega nadomestila (izplačilo premije).
SL Uradni list Evropske unije L 120/22

SKLEP SVETA

z dne 27. aprila 2006

o sklenitvi Sporazuma med Evropsko skupnostjo in Kraljevino Dansko o pristojnosti in priznavanju ter izvrševanju sodnih odločb v civilnih in gospodarskih zadevah

(2006/325/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 61(c) Pogodbe, v povezavi s prvim stavkom prvega pododstavka člena 300(2) ter prvim pododstavkom člena 300(3) Pogodbe,

ob upoštevanju predloga Komisije,

ob upoštevanju mnenja Evropskega parlamenta (1),

ob upoštevanju naslednjega:

(1) V skladu s členoma 1 in 2 Protokola o stališču Danske, ki je priložen k Pogodbi o Evropski uniji in Pogodbi o ustanovitvi Evropske skupnosti, določbe Uredbe Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (2) Danske ne zavezujejo niti jih ni dolžna uporabljati.

(2) Komisija je s pogajanji dosegla sporazum med Evropsko skupnostjo in Kraljevino Dansko o razširitvi določb Uredbe (ES) št. 44/2001 na Dansko.

(3) Sporazum je bil podpisan v imenu Evropske skupnosti dne 19. oktobra 2005 ob upoštevanju njegove morebitne poznejše sklenitve v skladu s Sklepom Sveta 2005/790/ES z dne 20. septembra 2005 (3).

(4) V skladu s členom 3 Protokola o stališču Združenega kraljestva in Irske, ki je priložen k Pogodbi o Evropski uniji in Pogodbi o Evropski skupnosti, Združeno kraljestvo in Irska sodelujeta pri sprejetju in uporabi tega sklepa.

(5) Danska v skladu s členoma 1 in 2 Protokola o stališču Danske ne sodeluje pri sprejetju tega sklepa jo Sklep ne zavezuje niti ga ni dolžna uporabljati.

(6) Ta sporazum bi bilo treba odobriti –

SKLENIL:

Člen 1

Sporazum med Evropsko skupnostjo in Kraljevino Dansko o pristojnosti in priznavanju ter izvrševanju sodnih odločb v civilnih in gospodarskih zadevah se odobri v imenu Skupnosti.

Člen 2

Predsednik Sveta je pooblaščen, da imenuje osebo(-e), pooblaščeno (-e) za uradno obvestitev iz člena 12(2) Sporazuma.

V Luxembourgu, 27. aprila 2006 Za Svet Predsednica L. PROKOP

(1) Mnenje z dne 23. marca 2006 (še ni objavljeno v Uradnem listu).

(2) UL L 12, 16.1.2001, str. 1. Uredba, kakor je bila nazadnje spremenjena z Uredbo Komisije (ES) št. 2245/2004 (UL L 381, 28.12.2004, str. 10).

(3) UL L 299, 16.11.2005, str. 61.
„(b)

prevoz plemenskih prašičev in pitancev na gospodarstvo zunaj Nemčije pod pogojem, da vozila, ki se uporabljajo za prevoz prašičev, izpolnjujejo zahteve iz člena 6(2)(a) in da so prašiči najmanj 30 dni ali od rojstva, če so stari manj kot 30 dni, bivali na enem samem gospodarstvu: (i) ki se nahaja zunaj območij iz Priloge I; (ii) na katero v 30 dneh neposredno pred odpošiljanjem prašičev niso bili sprejeti živi prašiči; (iii) na katerem so bili rezultati kliničnega pregleda, opravljenega v skladu s poglavjem IV(D)(2) Priloge k Odločbi 2002/106/ES, negativni.“
(13)

V skladu z drugim pododstavkom člena 104(9) Pogodbe lahko Svet od Nemčije zahteva, da mu po natančno določenem časovnem razporedu predloži poročila in tako omogoči preverjanje njenih prizadevanj pri prilagajanju, da se izpolnijo obveznosti iz te odločbe. Nemčija mora najpozneje do 14. julija 2006 predložiti Komisiji poročilo z opisom ukrepov, ki so bili že sprejeti in se nameravajo sprejeti, da bi se izpolnile obveznosti te odločbe. Poročilo mora zlasti vključevati proračunsko oceno ukrepov z učinkom na proračunski rezultat v letih 2006 in 2007 za zmanjšanje čezmernega primanjkljaja in možnih tveganj, povezanih s predpostavljenim makroekonomskim scenarijem. Komisija bo to poročilo vrednotila pri oceni napredka v zmanjševanju čezmernega primanjkljaja. Nemčija mora predložiti nadaljnja poročila v skladu z roki za poročanje o proračunskih primanjkljajih in dolgu, ki jih določa člen 4 Uredbe (ES) št. 3605/93.
(5)

Prilagoditev začetnih dodelitev sredstev mora upoštevati finančno izvajanje, ki so ga države članice uresničile v letih od 2000 do 2005 in revidirane napovedi za leto 2006, predložene pred 1. oktobrom 2005. Po določbah iz člena 55(1)(b) Uredbe Komisije (ES) št. 817/2004 napovedi izdatkov za leto 2006 navajajo, da bo znesek proračunskih odobritev za leto 2006 ostal neizkoriščen. V skladu s členom 46(3) Uredbe (ES) št. 1257/1999 Komisija ponovno dodeli neizkoriščena sredstva med države članice, ki napovedujejo, da bodo v celoti porabile dodeljena finančna sredstva za programsko obdobje od leta 2000 do 2006 po delitvenem ključu za začetno dodelitev sredstev iz Odločbe 1999/659/ES.
2.

Člen 2 se nadomesti z naslednjim besedilom: „1. Nemčija zagotovi, da: (a) brez poseganja v ukrepe iz Direktive 2001/89/ES in zlasti člene 9, 10 in 11 Direktive: (i) se prašiči ne prevažajo z gospodarstev in na gospodarstva, ki se nahajajo znotraj območij iz Priloge I(A); (ii) se prevoz prašičev za zakol z gospodarstev izven območij iz Priloge I(A) v klavnice na navedenih območjih in premiki prašičev čez omenjena območja dovolijo samo: — po glavnih cestah ali železnici in — v skladu s podrobnimi navodili, ki jih zagotovi pristojni organ, da se med prevozom prepreči neposreden ali posreden stik zadevnih prašičev z drugimi prašiči. (b) prašiči se ne odpošiljajo z območij iz Priloge I(B) na druga območja znotraj Nemčije, razen za neposredni prevoz: (i) klavnih prašičev za takojšni zakol v klavnico pod pogojem, da prašiči izvirajo z enega samega gospodarstva; (ii) plemenskih prašičev in pitancev na gospodarstvo pod pogojem, da so prašiči najmanj 45 dni ali od rojstva, če so stari manj kot 45 dni, bivali na enem samem gospodarstvu: — na katero v 45 dneh neposredno pred odpošiljanjem prašičev niso bili sprejeti živi prašiči; in — na katerem so bili rezultati kliničnega pregleda, opravljenega v skladu s poglavjem IV(D)(2) Priloge k Odločbi 2002/106/ES, negativni. 2. Z odstopanjem od odstavka 1(a) lahko pristojni organ dovoli prevoz prašičev z gospodarstva, ki je na območju iz Priloge I(A), vendar zunaj okuženega ali ogroženega območja: (a) neposredno v klavnico, ki je na navedenih območjih, ali, v izjemnih primerih, za takojšni zakol v posebej določene klavnice v Nemčiji, ki so zunaj navedenih območij, pod pogojem, da se prašiči odpošiljajo z gospodarstva, na katerem so bili rezultati kliničnega pregleda, opravljenega v skladu s poglavjem IV(D)(3) Priloge k Odločbi 2002/106/ES, negativni; (b) na gospodarstvo znotraj navedenih območij, pod pogojem, da so prašiči najmanj 45 dni ali od rojstva, če so stari manj kot 45 dni, bivali na enem samem gospodarstvu: (i) na katero v 45 dneh neposredno pred odpošiljanjem prašičev niso bili sprejeti živi prašiči; (ii) na katerem so bili rezultati kliničnega pregleda, opravljenega v skladu s poglavjem IV(D)(2) Priloge k Odločbi 2002/106/ES, negativni. 3. Z odstopanjem od odstavka 1(a) lahko pristojni organ dovoli neposreden prevoz prašičev z gospodarstva na ogroženem območju na posebej določeno gospodarstvo, na katerem ni prašičev in ki je na istem ogroženem območju, ‚ali je v bližini okuženo območje‘, pod pogojem: — da se ta premik opravi v skladu s pogoji iz člena 11(1)(f) in (2) Direktive 2001/89/ES; — da so bili rezultati preiskav za gospodarstvo, na katero se odpošiljajo prašiči, opravljenih v skladu s poglavjem IV(D)(2) Priloge k Odločbi 2002/106/ES, negativni. Nemški organi evidentirajo zgoraj navedene premike in o tem takoj obvestijo Komisijo v Stalnem odboru za prehranjevalno verigo in zdravje živali.“
1.

pristojni organi znotraj območij iz Priloge I določijo ogrožene predele ter da se vsaj storitve, ki jih opravljajo osebe v neposrednem stiku s prašiči, ali ki zahtevajo vstop na območja, kjer so prašiči, in uporaba vozil za prevoz krme, gnoja ali poginulih živali z in na gospodarstva s prašiči, ki so na območjih iz Priloge I, omejijo na navedene predele in se ne uporabljajo tudi v drugih delih Skupnosti, razen po temeljitem čiščenju in razkuževanju vozil, opreme in vseh ostalih kontaminiranih snovi in po tem, ko vsaj 3 dni niso bili v nikakršnem stiku s prašiči ali z gospodarstvi s prašiči;
(3)

Skupni strokovni odbor FAO/WHO za aditive v živilih (JECFA) je na svojem 65. zasedanju od 7. do 16. junija 2005 sklenil, da je acetamid (FL 16.047) izrazito rakotvoren pri miših in podganah, čeprav mehanizem nastanka tumorja ni znan, in ni mogoče izključiti genotoksičnega mehanizma. JECFA je uporabo takšne spojine kot aromatične snovi ocenila za neustrezno. Zato acetamid ne izpolnjuje splošnih meril iz Priloge k Uredbi (ES) št. 2232/96 in ga je treba črtati iz registra.
(35)

Mehanizem zapore informacij vključuje številne posamezne ukrepe, ki so usmerjeni k zmanjšanju pretoka informacij med ETC in matičnimi družbami ter obratno. Mehanizem vključuje določbo, da Areva/Urenco ne moreta imeti dostopa do gospodarsko občutljivih informacij, ki se nanašajo na skupino ETC in obratno, da podjetji Areva in Urenco ne moreta biti vključeni v vsakodnevno vodenje ETC ter da je poslovodna struktura ETC neodvisna od strank. Prav tako določa posebne dolžnosti članov nadzornega sveta ETC, ki na področju obogatitve urana ne morejo imeti gospodarske odgovornosti katere koli izmed strank. Nihče od članov nadzornega sveta ETC ne sme zahtevati ali prejeti kakršne koli gospodarsko občutljive informacije, ki ni povezana z zadevami, s katerimi se mora ukvarjati nadzorni svet, da gospodarsko občutljivih informacij ne uporabi ali ne širi zaradi katerih koli drugih namenov in da nihče od članov ne sme biti udeležen v pogajanjih kakršnih koli dogovorov z delničarji ali tretjimi strankami ter da se o takšnih posameznih dogovorih delničarjem ne razkrije nobene informacije. Nadzorni svet ETC bo prejel samo informacije, ki so potrebne, da bodo njegovi člani lahko izpolnili njihovo fiduciarno razmerje. Poleg tega neodvisni revizorji mešane družbe redno poročajo Komisiji o izpolnjevanju tega dela obveznosti.
(2)

Odločba Komisije 2003/329/ES z dne 12. maja 2003 o prehodnih ukrepih v skladu z Uredbo (ES) št. 1774/2002 Evropskega parlamenta in Sveta v zvezi s postopkom toplotne obdelave hlevskega gnoja (2) daje gospodarski panogi čas do 31. decembra 2005, da prilagodi in razvije alternativni postopek toplotne obdelave hlevskega gnoja.
Proizvaja in prodaja GB Metal Products Co., Ltd, Zhuanlu Town, Dingzhou, Hebei ali proizvaja GB Metal Products Co., Ltd, Zhuanlu Town, Dingzhou, Hebei in prodaja z njo povezana prodajna družba GB International Trading Shanghai Co Ltd, B301–310 Yinhai Bldg., 250 Cao Xi Rd., Sanghai

Proizvaja in prodaja Hebei Shunda Foundry Co., Ltd, Qufu Road, Quyang, 073100, LRK ali proizvaja Hebei Shunda Foundry Co., Ltd, Qufu Road, Quyang, 073100, LRK in prodaja z njo povezana prodajna družba Success Cast Tech-Ltd, 603A Huimei Business Centre 83 Guangzhou Dadao(s), Guangzhou 510300

Proizvaja (i) Zibo Benito Metalwork Co., Ltd, No. 1, Shitanwu, Boyi Road, Boshan District, Zibo City, Shandong China, 255201, (ii) Benito (Tianjin) Metals Products Co., Ltd, Da Lu Zhuang Village, Bei Zha Kou Town, Jin Nan District, Tianjin, ali (iii) Qingdao Benito Metals Products Co. Ltd, Yan Jia Ling Village, Tong Ji Jie Dao Office, Jimo City, Qingdao, Shandong Province, in ekskluzivno uvaža Fundició Dúctil Benito, Via Ausetania, 11, 08560 Manlleu, Barcelona, Španija
(43)

Glede na izjavo, da družba ni bila seznanjena z nepreferncialnimi pravili o poreklu, želi Komisija najprej ponoviti, da je UML matična družba velike večnacionalne skupine s povezanimi proizvodnimi enotami, distributerji in prodajnimi oddelki po vsem svetu. Glede na gibanje surovin, končnega blaga in polizdelkov med družbami članicami v skupini se zdi malo verjetno, da družba ni bila seznanjena s pravili o nepreferncialnem poreklu ali poreklu ključnih izdelkov, proizvedenih v eni izmed njenih enot. Treba je tudi poudariti, da morajo družbe v vsakem primeru poznati veljavna pravila in se ne morejo sklicevati na nepoznavanje in tako upravičiti nespoštovanje veljavnih pravil.
(b)

nadomestni člani: — g. Edmundas ČĖSNA, member of Raseiniai district municipal council, kot zamenjava g. Arnoldasa ABRAMAVIČIUSA, in — g. Vytautas RAČKAUSKAS, mayor of Visaginas district municipality, kot zamenjava g. Antanasa GUSTAITISA, in — g. Povilas ŽAGUNIS, mayor of Panevėžys district municipality, kot zamenjava g. Alfredasa PEKELIŪNASA,
(1)

Uredba Sveta (ES) št. 2424/2001 z dne 6. decembra 2001 o razvoju druge generacije Schengenskega informacijskega sistema (SIS II) (1) in Sklep Sveta 2001/886/PNZ (2) predstavljata potrebno pravno podlago, ki omogoča vključitev sredstev, potrebnih za razvoj SIS II, v proračun Evropske unije in izvršitev zadevnega dela proračuna. Veljavnost Sklepa 2001/886/PNZ in Uredbe (ES) št. 2424/2001 se izteče dne 31. decembra 2006.
SL Uradni list Evropske unije L 303/60

SKLEP SVETA 2005/806/SZVP

z dne 21. novembra 2005

o izvedbi Skupnega ukrepa 2005/557/SZVP o civilno-vojaškem podpornem ukrepu Evropske unije za misijo Afriške unije v regiji Darfur v Sudanu

SVET EVROPSKE UNIJE JE –

ob upoštevanju Skupnega ukrepa Sveta 2005/557/SZVP z dne 18. julija 2005 o civilno-vojaškem podpornem ukrepu Evropske unije za misijo Afriške unije v regiji Darfur v Sudanu (1) in zlasti drugega pododstavka člena 8(1) Skupnega ukrepa ter v povezavi s členom 23(2) Pogodbe o Evropski uniji,

ob upoštevanju naslednjega:

(1) Svet je na podlagi člena 15 Skupnega ukrepa 2005/557/SZVP sklenil nadaljevati civilno-vojaški podporni ukrep Evropske unije za misijo Afriške unije v regiji Darfur v Sudanu.

(2) V zvezi s civilno komponento bi moral Svet določiti referenčni znesek za nadaljevanje podpornega ukrepa.

(3) Podporni ukrep EU za AMIS II bo potekal v razmerah, ki se lahko poslabšajo in bi lahko škodile ciljem SZVP iz člena 11 Pogodbe –

SKLENIL:

Člen 1

1. Referenčni finančni znesek za kritje izdatkov, povezanih z izvajanjem Oddelka II Skupnega ukrepa 2005/557/SZVP od 29. januarja do 28. julija 2006 znaša 2 200 000 EUR.

2. Odhodki, ki se financirajo iz zneska iz odstavka 1, se upravljajo v skladu s postopki in pravili Evropske skupnosti in v skladu s pravili, ki se uporabljajo za proračun, in sicer z izjemo, da nobeno predfinanciranje ne ostane v lasti Skupnosti. Državljani tretjih držav s svojimi ponudbami lahko sodelujejo na javnih razpisih.

Člen 2

Svet najpozneje 30. junija 2006 oceni, ali naj se podporni ukrep EU nadaljuje.

Člen 3

Ta sklep začne veljati na dan sprejetja.

Izdatki so upravičeni od 29. januarja 2006.

Člen 4

Ta sklep se objavi v Uradnem listu Evropske unije.

V Bruslju, 21. novembra 2005 Za Svet Predsednik J. STRAW

(1) UL L 188, 20.7.2005, str. 46.